尹佩斯出道在望 傳下季執教海倫芬
2024年04月18日 18:02
東網電視
更多新聞短片
尹佩斯踢而優則教?(Getty Images)
曾效力阿仙奴同曼聯嘅荷蘭前鋒尹佩斯,有望正式成為主教練,目前教緊飛燕諾U18嘅佢,據報獲另一荷甲球會海倫芬垂青,有機會喺今個夏天接掌帥印。
現年40歲嘅尹佩斯,掛靴後一直喺飛燕諾執教青年軍,佢亦多次表示目標係做主教練,原本佢想帶領母會飛燕諾,不過依家嘅飛燕諾主帥施洛短期內都冇計劃離開,如果尹佩斯唔想再等,就要另謀高就。
據荷蘭媒體《AD》報道,海倫芬已決定季尾同教練雲尹達倫「分手」,而尹佩斯就係佢哋頭號目標。據報尹佩斯之前曾拒絕曼聯領隊坦哈格邀請加入教練團,目的就係想自己執教一支球隊,海倫芬會係佢初試啼聲嘅機會。